b'\n_START_ARTICLE_\nEric Karson\n_START_PARAGRAPH_\nEric Karson on yhdysvaltalainen elokuvaohjaaja. Karson ohjasi ensimm\xc3\xa4isen elokuvansa, urheiludokumentin Dirt, vuonna 1979 American Cinema Production -tuotantoyhti\xc3\xb6lle, joka antoi h\xc3\xa4nelle seuraavana vuonna mahdollisuuden ohjata esikoiselokuvansa. Elokuva oli Chuck Norrisin t\xc3\xa4hditt\xc3\xa4m\xc3\xa4 The Octagon \xe2\x80\x93 hiljaiset tappajat, josta tuli Norrisin suurin menestys vajaan parinkymmenen miljoonan dollarin lipputuloilla._NEWLINE_Karsonin seuraava ohjausty\xc3\xb6, joka sai ensi-iltansa vasta vuonna 1986, j\xc3\xa4i vaille suurta huomiota. Musta kotka (1988) valmistui muutamaa vuotta my\xc3\xb6hemmin. P\xc3\xa4\xc3\xa4osassa n\xc3\xa4htiin Jean-Claude Van Damme. Vuonna 1990 valmistui Karsonin viimeiseksi j\xc3\xa4\xc3\xa4nyt ohjausty\xc3\xb6 Angel Town, joka ker\xc3\xa4si vain alle miljoonan dollarin lipputulot. H\xc3\xa4n my\xc3\xb6s tuotti elokuvan. Tuottajana h\xc3\xa4n ty\xc3\xb6skenteli my\xc3\xb6s van Dammen t\xc3\xa4hditt\xc3\xa4m\xc3\xa4ss\xc3\xa4 Lionheart \xe2\x80\x93 liian kova kuolemaan -elokuvassa ja Nemesis-tuotannossa.'